cyanic-selkie/wikianc huggingface dataset:
Austjøkulen
Austjøkulen er en 7 km lang og 14 km² stor isbre helt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Vasil'jevbreen i sør til Mendelejevbreen i vest, hvor den munner ut sammen med Fredfonna fra øst. Den er en innlands forbindelsesbre mellom disse to samt Vestjøkulen i vst og den vesle Stuptindbreen i nordvest - sentralt plassert i Sørkapp Land. Grensen mot Fredfonna i øst er en svært tynn, helt rett fjellrygg som gjenstår etter isskuringen, kalt isryggen (497m).
Omkringliggende avgrensnende fjell omfatter fra nord og med klokken, Bladegga (619 m), Isryggen i hele østsiden (497 m), Austjøkultinden (756 m), Hjelmen (849 m), Steinhatten (755 m), Stuptinden (843 m) og Tsjernajafjellet (752-781 m).
Advanced Composition Explorer
Advanced Composition Explorer (ACE) er en satellitt skutt opp av NASA i 1997 med formål å gi uavhengige målinger av solvinden. ACE ligger i en bane nær Lagrange-punktet L1, som ligger mellom solen og jorden – ca. 1,5 millioner km fra jorden, eller ca. 1 % av avstanden til solen. Siden solvindens hastighet typisk er ca. 350 km/s ser ACE de forholdene som om noen timer vil råde på jorden, og som dermed har betydning for romværet og jordens magnetosfære. ACE har derfor en stor betydning for romværets prognoser og forskningen på magnetosfæren. Dataene fra ACE er normalt tilgjengelige på internett i løpet av noen timer.
Tissanna Hickling
Tissanna Hickling (født 7. januar 1998) er en jamaicansk friidrettsutøver som konkurrerer i sprintløp, lengdehopp og tresteg. Hun ble jamaicansk mester i lengdehopp i 2018 og 2019.
2012 - 2014
Hickling kom på niendeplass i lengdehopp under ISSA-mesterskapet på Jamaica (Inter-Secondary Schools Sports Association) i 2012, og hun fikk bronse i 2013 og 2014.
2015
Hun deltok i CARIFTA Trials i 2015 (Jamaicas uttak til CARIFTA Games, og kom der på andreplass i lengdehopp og tredjeplass i høydehopp, men hun deltok ikke i CARIFTA Games 2015. Hun vant lengdehopp under ISSA-mesterskapet i friidrett, og fikk bronse i høydehopp. Hun kom på andreplass i lengdehopp under Jamaicansk mesterskap i friidrett 2015, og deltok i Ungdoms-VM i friidrett 2015, men hun nådde ikke finalerunden i lengdehopp der.
2016
Under CARIFTA Trials i 2016 vant hun tresteg, og kom på andreplass i lengdehopp. Hun kom på andreplass i lengdehopp og tresteg under ISSA-mesterskapet i friidrett, og kom på fjerdeplass i høydehopp. CARIFTA Games 2016 ble arrangert i Grenada, og Hickling fikk der bronse i tresteg og lengdehopp i U20-klassen.
Hun vant lengdehopp og tresteg under det jamaicanske juniormesterskapet i friidrett, og kom på fjerdeplass i lengdehopp og sjetteplass i tresteg under Jamaicansk mesterskap i friidrett 2016. Hun ble tatt ut til å delta i U23-NACAC-mesterskapet i friidrett 2016, og endte der på femteplass i tresteg og sjetteplass i lengdehopp.
2017
Hickling vant lengdehopp og kom på andreplass i tresteg under CARIFTA Trials i 2017. I CARIFTA Games 2017 fikk hun tre medaljer; hun vant lengdehopp og fikk sølv i tresteg, og deltok på Jamaicas stafettlag som vant 4 x 100 meter stafett. Hun fikk bronse i lengdehopp under Jamaicansk mesterskap i friidrett 2017, og fikk gull i lengdehopp og sølv i tresteg under det jamaicanske juniormesterskapet i friidrett. I juli deltok hun i Panamerikansk U20-mesterskap i friidrett 2017, og kom der på andreplass i lengdehopp og sjetteplass i tresteg.
2018
Hun vant lengdehopp under Penn Relays i Philadelphia i april, og under Jamaica International Invitational 2018 fikk hun sølv på 100 meter og bronse i lengdehopp. I juni vant hun sin første nasjonale tittel, da hun vant lengdehopp under Jamaicansk mesterskap i friidrett 2018.
Verdenscupen i friidrett 2018 ble arrangert i London, og Hickling kom der på tredjeplass i lengdehopp, og hun fikk sølv på 4 x 100 meter stafett, der hun løp sammen med Shelly-Ann Fraser-Pryce, Shericka Jackson og Jonielle Smith. Hun fikk også bronse i lengdehopp under NACAC-mesterskapet i friidrett 2018 i Canada.
Reuven Ramaty High Energy Solar Spectroscopic Imager
Reuven Ramaty High Energy Solar Spectroscopic Imager (RHESSI), også kalt Explorer 81 og High Energy Solar Spectroscopic Imager (HESSI) var det sjette oppdraget i rekken av NASAs Small Explorer-oppdrag (også kjent som SMEX). RHESSI ble skutt opp 5. februar 2002 med hovedmål å utforske den grunnleggende fysikken i partikkelakselerasjon og frigjøringen av eksplosiv energi i solstormer.
Tissanna Hickling
2019
Hun forbedret sin personlige rekord i lengdehopp under JAAA All Comers Meet i mai, til 6,70 meter, og forbedret den ytterligere til 6,82 meter under JAAA All Comers Meet i juni. Hun vant lengdehopp under Jamaicansk mesterskap i friidrett 2019, og forsvarte dermed tittelen sin fra 2018.
2021
Tissanna Hickling tok 25. plass for Jamaica i lengdehopp under Sommer-OL 2020 i Tokyo.
Arilena Ara
Arilena Ara (født 17. juli 1998 i Shkodër i Albania), også kjent som bare Arilena, er en albansk plateartist og sanger.
Ara ble kjent i den albansk-talende verden etter at hun vant sesong 2 av albanske ''X Factor. '' Hun vant også den 58. utgaven av Festivali i Këngës i desember 2019 og skulle ha representert Albania i Eurovision Song Contest 2020 med sangen «Fall from the Sky». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.
Bakgrunn
Arilena Ara ble født i Shkodër i Albania. Hun begynte å synge som barn og deltok i barnesangkonkurransen first participated in Gjeniu i Vogël («lille geni»). Der endte hun på tredjeplass.
I 2012 meldte hun seg på sesong 2 av den albanske versjonen av X Factor, og hun prøvesang i hovedstaden Tirana. Hun ble plukket ut videre og hadde sangeren Altuna Sejdiu som mentor i jente-kategorien. I finalen 31. mars 2013 sang hun Mary J. Bliges «No More Drama» og Rihannas «Man Down» og «S&M».
26. februar 2014 slapp hun sin første musikkvideo-single «Aeroplan», som ble en listesuksess i Albania. Sangen hadde 2 millioner visninger på YouTube i løpet av 12 timer, og hennes neste singel, «Business Class», nådde 1 million visninger på YouTube på ni timer. Hennes tredje singel, «Vegim», som var tilegnet hennes avdøde far. I 2019 slapp hun sangen «Nëntori» som også oppnådde popularitet utenfor Albania. Blant annet toppet sangen den rumenske hitlisten Airplay 100 i august 2017.
I 2019 var hun mentor og dommer i den tredje sesongen av The Voice Kids Albania. Senere samme år deltok hun i den albanske sangkonkurransen Festivali i Këngës, der hun vant med sangen «Shaj». Med seieren skulle hun ha representert hjemlandet i Eurovision Song Contest i Rotterdam i mai 2020. I Eurovision Song Contest fikk sangen engelsk tekst og tittelen «Fall from the Sky».
På grunn av koronavirusutbruddet vinteren 2020 besluttet imidlertid EBU å avlyse konkurransen. Dette ble gjort for å hindre spredning av koronaviruset SARS-CoV-2 og den medfølgende sykdommen COVID-19 i Europa.
Størst av alt (roman)
Størst av alt (svensk originaltittel: Störst av allt) er en kriminalroman i form av en rettsthriller av Malin Persson Giolito. Den svenske utgaven ble gitt ut i 2016, mens den norske oversettelsen ble utgitt året etter.
Romanen fikk Svenska Deckarakademins utmerkelse for beste svenske kriminalroman i 2016. Den vant også prisen Glassnøkkelen i 2017.
Filmatisering
Romanen har blitt bearbeidet til den første svenskproduserte originalserien på Netflix. Quicksand – Størst av alt (engelsk: Quicksand). Serien ble spilt inn i 2019 og hadde premiere på Netflix 5. april 2019.
White Chuck Cinder Cone
White Chuck Cinder Cone er en sinderkjegle lokalisert i Washington, USA. Det ble først oppdaget i 1934 og har en høyde på 1.834 meter.
Den er sannsynligvis mellom 2000 og 17000 år gammel.
Tactical Air Command
thumb|250px|Tactical Air Commands Emblem Tactical Air Command TAC, (Taktiske Flykommandoen) var en flykommando som ble dannet etter andre verdenskrig som en av brorpartene av United States Army Air Forces og etter 1947 US Air Force. Kommandoen ble avviklet 1992 og gikk inn i det nydannede Air Combat Command.
Under Den kalde krigen omfattet den Taktiske Flykommandoen det amerikanske flyvåpenets samlede taktiske slagskraft i form av angrepsfly For at angrepsflyene skulle kunne arbeide, omfattet den også jagerfly for å eskortere angrepsflyene og forsøke oppnå luftherredømme.
Historie
Den Taktiske Flykommandoen ble dannet 21. mars 1946 for å opprettholde balansen mellom strategiske flystyrker (bombe- og transportfly) og taktiske flystyrker (jager- og angrepsfly). Den 1. desember 1948 ble den underlagt Continental Air Command, men Koreakrigens utbrudd gjorde det upraktisk i å binde de taktiske flystyrkene til det nordamerikanske kontinentet og den Taktiske Flykommandoen ble igjen en selvstendig flykommando.
Forbindelser
De hovedsakelig brukte elementene i den Taktiske Flykommandoen var jager- og angrepsdivisjoner. Samtlige angrepsdivisjoner i det amerikanske flyvåpenet inngikk i den Taktiske Flykommandoen. mens jagerdvisjoner også fantes innenfor Aerospace Defense Command fram til 1979 da den ble innlemnet i den Taktiske Flykommandoen. Nasjonalgaren er formelt ikke en del av USAs flyvåpen, men Nasjonalgarden som stilles til flyvåpenets rådighet av delstatsguvernøren og går inn i den Taktiske Flykommandoen.
Også flygspaningen gikk inn i Taktiske Flykommandoen. Både radarspaningsfly som Boeing E-3 Sentry og E-8 Joint Star og taktiske spaningsfly som de RF-101 Voodoo som daglig gjennomførte flyspaning over Cuba under cubakrisen. Før Air Force Special Operasjons Command ble oppretteåt i 1990 tilhørte flyvåpenets specialstyrkee også den Taktiske Flykommandoen.
Christopher Hörl
Christopher Hörl (født 30. august 1989 i Zell am See) er en østerrikskfødt alpinist, som siden 2017 har konkurrert for Moldova.
Han ble moldovsk statsborger i desember 2016, og begynte å konkurrere for Moldova fra sesongen 2017/18.
Sesongen 2009/10
Hörl deltok i det østerrikske juniormesterskapet i alpint i 2010, og kom der på 17.-plass i slalåm. I det østerrikske mesterskapet for senior kom han på 43.-plass i storslalåm.
Sesongen 2010/11
I det østerrikske mesterskapet i 2011 i Saalbach kom han på 41.-plass i utfor og 50.-plass i super-G. Han fullførte ikke slalåm- og storslalåmrennet.
Sesongen 2011/12
I januar 2012 kom han på 64.-plass i super-G under det østerrikske juniormesterskapet i alpint, og i mars kom han på 14.-plass i utfor. I seniormesterskapet kom han på 36.-plass i super-G. Han deltok også i det tyske mesterskapet, der han kom på 19.-plass i utfor i juniorklassen, og i seniorklassen kom han på 13.-plass i super-G, 16.-plass i utfor og 34.-plass i superkombinasjonen.
Sesongen 2012/13
Han deltok i Europacupen i alpint 2012/13, og fikk der en 13.-plass som beste enkeltresultat. Han fikk til sammen 25 poeng i europacupen som holdt til 160.-plass sammenlagt. Aleksander Aamodt Kilde vant europacupen denne sesongen, med 721 poeng. Han deltok i det slovenske mesterskapet i alpint 2013, og kom der på ellevteplass i utfor, både i junior- og seniorklassen. I storslalåm kom han på 22.-plass i seniorklassen. Han deltok også i utfor under det tyske mesterskap i alpint, og endte der på 14.-plass i juniorklassen og 20.-plass i seniorklassen.
Sesongen 2013/14
Hörl fikk sin første pallplassering i europacupen i alpint 21. desember 2013. Han kom da på andreplass i utfor i Madonna di Campiglio i Italia, kun slått av Marc Gisin. Dette bidro til at han kom på 58.-plass i Europacupen i alpint 2013/14 sammenlagt, med 157 poeng.
I det østerrikske juniormesterskapet i alpint 2014 kom han på 33.-plass i superkombinasjonen, femteplass i super-G og 39.-plass i storslalåm. I det østerrikske seniormesterskapet kom han på 43.-plass i superkombinasjonen, og 12.-plass i super-G og utfor. I april deltok hun i det slovenske mesterskapet, der hun kom på 13.-plass i super-G og 23.-plass i superkombinasjonen.
Sesongen 2014/15
I Europacupen i alpint 2014/15 fikk han en 16.-plass og en 17.-plass som beste enkeltresultater, og han endte på 133.-plass sammenlagt med 39 poeng. I det østerrikske juniormesterskapet kom han på niendeplass i super-G.
Sesongen 2017/18
Fra sesongen 2017/18 konkurrerte han for Moldova. Hörl deltok i det tsjekkiske mesterskapet i alpint i januar 2018, og vant der både super-G i utfor.
Han representerer Moldova under Vinter-OL 2018.
Christine av Sachsen-Eisenberg
Christine (født 4. mars 1679 i Eisenberg, død 24. mai 1722 i Glücksburg) var prinsesse av Sachsen-Eisenberg, gift hertuginne av Slesvig-Holsten-Sønderborg-Glücksborg.
Antonio de Ulloa
Bakgrunn
Antonioe de Ulloa studerte matematikk ved Colégio Mayor de Santo Tomás. Som 14-åring var han på sin første sjøreise. Den skulle gå fra Cádiz til Porto Bello og Havanna på Cuba, men måtte avbrytes på grunn av stormskader.
Sjøoffiser
De Ulloa gikk inn i den spanske marinen og var løytnant da han i 1734, etter oppdrag fra den spanske regjering, deltok i den franske landmålingsekspedisjonen sammen med blant annet Pierre Bouguer og Charles Marie de La Condamine til Peru.
Deretter reiste han frem til 1744 gjennom de spanske besittelser i Sør-Amerika. Han bidro til å forberede kystområdene på et mulig britisk angrep. På returen fra Amerika ble han tatt til fange av britene og ført til London. Her kom han raskt i kontakt med britiske vitenskapsmenn og ble snart løslatt. Han ble deretter opptatt som Fellow of the Royal Society.
Fra ham stammer en av de eldste beskriver av platinametall. Beskrivelsen finnes i hans reiseberetning fra 1748.
I Spania demonstrerte han fiskenes blodsirkulasjon ved hjelp av et mikroskop medbragt fra England. Han brakte kjennskapen om elektrisitet og magnetisme og fremskritt innen trykketeknikkene med til Spania.
Han reiste til en rekke av de europeiske landene og besøkte Stockholm i 1751, hvor han ble innvalgt som en av de utenlandske lederen i Vetenskapsakademien. Han forsøkte å bistå det spanske næringsliv, særskilt innen ullindustrien og kvikksølvproduksjon og med fullførelsen av havnebassengene i byene Cartagena og Ferrol.
I 1766 var han tilbake i Amerika og ble guvernør over Louisiana, men ble etter kort tid tilbakekalt og overtok som generaldirektør for den spanske marinen som han forlot i 1780.
Liste over Nord-Irlands regjeringssjefer
Under følger en oversikt over Nord-Irlands regjeringssjefer:
Vise-førsteministeren
Sinn Féin begynte å bruke uttrykkene felles førsteminister og medførsteminister om vise-førsteministeren i 2009 for å framheve det faktum at førsteministeren og vise-førsteministeren arbeidet i tospann. Martin McGuinness brukte begrepet felles førsteminister da han ankom et møte i North/South Ministerial Council i februar 2009. DUP avviste uttrykket som «republikansk snakk» og det er ikke brukt i lovgivningen.
Aking under Vinter-OL 2022 – Singel menn
Singel for menn i aking under Vinter-OL 2022 fant sted den 5. og 6. februar 2022 på Xiaohaituo Bobsleigh and Luge Track i Beijing.
Fekting under Asialekene 1978
Fekting under Asialekene 1978. Fekting var en av sportene i de åttende Asialekene som ble arrangert i Bangkok i Thailand i desember 1978. Det var andre gangen som fekting var med på programmet for Asialekene. Det var i alt åtte øvelser, seks for menn og to for kvinner. Kvinnene konkurrerte i florett individuelt og som lag. Mennene som lag og individuelt i kårde, sabel og florett
Aking under Vinter-OL 2022 – Singel menn
Resultater
Første og andre løp ble kjørte 5. februar, tredje og fjerde løp ble kjørt 6. februar.
Gabriel Tischendorfs vei
Gabriel Tischendorfs vei, løper fra krysset Fyllingsveien og Svingen til Voldene og videre som blindvei mot Frydenbølien.
Johannes X
Johannes X (født ca 860 i Tossignano nær Imola i Romagna, død 28. mai 928 i Roma) var pave fra mars 914 til sin død.
Bakgrunn
Johannes ble født i Tossignano i Romagna, men dato er ikke kjent. Man vet at han av slekten Cenci og da var i slekt med Teodora, som var hustru till senatoren greve Theophylact av Tusculum og meget innflytelserik.
Prest, biskop
Johannes var diakon, ble biskop av Bologna, og omkring 905 ettertrådte han Kailo som erkebiskop av Ravenna, noe han ennå var den 5. februar 914.
Pave
Senere foranlediget pave Johannes ekteskapet mellom Marozia og Alberik I, sønn av Alberik av Tusculum.
Johannes gjorde forsøk på å vinna visse slaviske folk for den katolske kirke, og ville knytte bedre bånd med kirken i Spania. Sin største berømmelse vant Johannes som politiker og feltherre. Han kronet Berengar av Friuli til keiser, forente Italias fyrster mot sarasenerne og slo dem i slaget ved Garigliano (916). Etter Berengars mord (924) sluttet pave Johannes forbund med Hugo av Burgund, noe som ble misbilliget av romerne.
Etter anstiftelse fra Marozia ble han kastet i fengsel i 928, der han døde - ifølge Liudprand myrdet ved kvelning, men ifølge Flodoard av Reims død av den angst som fangeskapet medførte. Johannes' bror Petrus, som var prefekt av Roma, ble myrdet i juni samme år.
Johannes ble sannsynligvis begravet i Laterankirken.
Gakori
Gakori er en bydel i Alta kommune i Finnmark. Gakori ligger ved E6 mellom Bossekop og Hjemmeluft.
I Gakori er det et boligfelt med Gakori skole- og barnehage sentralt. Hvis du går lengre inn samme vei kommer du til Gakorivannet som er et populært friluftsområde og badested i Alta.
Stedet innehar en lokal matbutikk og et populært pizzeria.
Hilarius av Arles
Hilarius av Arles, St. Hilarius (født ca. 400, død 5. mai 449 i Arles), var biskop i Arles i Sør-Frankrike. Han æres som helgen i både den romersk-katolske kirke og den gresk-ortodokse kirke. med minnedag 5. mai.
Bakgrunn
I 420-årene dro Hilarius til Lerinsklosteret hvor hans slektning, muligens onkel, Honoratus var abbed. Før det bodde han sannsynligvis i Dijon, mens noen hevder han kom fra Gallia Belgica eller Provence. Han kan ha vært en slektning, kanskje sønn, av en Hilarius som var prest i Gallia i 396 og i Roma i 408.
Biskop
I 429 døde Honoratus, og selv om Hilarius sørget over tapet av sin åndelige far, gledet den unge munken seg over muligheten til å vende tilbake til sitt kloster. Han hadde allerede begynt på reisen dit da han ble tatt igjen av budbringere, som kunne fortelle at folket i Arles ville at han skulle bli deres nye erkebiskop. Dette hadde også vært Honoratus' ønske. Hilarius lot seg overtale til å motta valget, og han ble behørig konsekrert, bare 29 år gammel.
Hilarius avsatte Chelidonus som biskop av Besançon for å ha forsøkt å motsette seg Hilarius’ forrang, og for å forsøke å selv bli metropolitt. Dette ble klaget inn til Roma, og pave Leo I fradømte Hilarius retten til å innvie biskoper, innkalle til synoder og være overhode i provinsen. Paven godkjente også keiser Valentinian IIIs edikt, som avgjorde at kirken i Wien ikke var underlagt Arles, noe som fikk stor betydning for den galliske kirken. Pavens vedtak var i tråd med keiserlig lov og dermed underlagt strafferettslige sanksjoner. Historikeren Léon Clugnet, medforfatter av Catholic Encyclopedia, antyder at uoverensstemmelsene skyldes at Romas domsmyndighet og metropolittmyndigheten ikke var tydelig på denne tiden, og at retten til å klage til paven ikke var godt kjent.
Etter sin død i 449 ble Hilarius’ navn innført i den romerske martyrologien.
Forfatterskap
Hilarius var ansett som svært kunnskapsrik og veltalende, og kjent for sin pietisme. Hans bevarte verker Vita S. Honorati Arelatensis episcopi og Metrum in Genesin holder høy standard i forhold til sammenlignbar litteratur fra perioden.
Et dikt, De providentia, som vanligvis tilskrives den samtidige geistlige Prosper av Aquitaine, blir av noen heller tilskrevet Hilarius.
Verdensserien i sandvolleyball 2020
Verdenscupen i sandvolleyball 2020 ble organisert av FIVB og begynte i oktober 2019 og skulle blitt avsluttet i september 2020.
Store deler av konkurranseserien ble avlyst på grunn av koronaviruspandemien. Det ble ikke arrangert noen konkurranser i Major-kategorien, og kun en håndfull konkurranser på lavere nivå ble gjennomført.
Ecnomiinae
Ecnomiinae er en gruppe som hører til familien Braconidae blant parasittvepsene og er en familie i ordenen vepser.
LPGA-touren 2020
LPGA-touren 2020 er en serie golfturneringer arrangert av LPGA. Sesongen begynner i Florida 17. januar og ble avsluttet i november i Naples.
Ecnomiinae
Levevis
De er parasitoider, men biologien er ukjent. De kommer til lys.
Utbredelse
Gruppen er kjent fra Asia, Australia og Afrika.
LPGA-touren 2020
Kalender og resultater
Nummeret i parentes etter vinnerens navn indikerer spillerens totale antall seiere i offisielle individuelle arrangemnter på LPGA-touren, inkludert gjeldende arrangement. Turneringer og vinnerenavn i fet skrift indikerer LPGA majors.
Øyvind Røsrud Gundersen
Øyvind Røsrud Gundersen (født 24. august 1982 på Stord, oppvokst i Lier, bosatt i Oslo) er en norsk musiker, produsent og tekniker. Han spiller gitar, bass, perkusjon, tangenter og saxofon.
Han har jobbet med blant andre Siri Nilsen, Jens Carelius, Hanne Kolstø, Einar Stray Orchestra og Atlanter og har blitt nominert til Spellemannsprisen for sju av sine produksjoner. Som musiker har han spilt med Rumble in Rhodos, Mikhael Paskalev, Hanne Kolstø med flere.
Maleo
Foruten selve kommunesenteret har kommune frazione Casenuove, og stedene Chiesuolo, Ronchi, Sigola og Villaggio Trivulzio.
Verdenscupen i volleyball for menn
Verdenscupen i volleyball for menn ble arrangert første gang i 1965 i Polen, og arrangeres hvert fjerde år.
Mesterskapet blir arrangert av FIVB.
Kanalbrua (Skien)
Kanalbrua i Skien er en klaffebro på fylkesvei 59 som krysser en smal minikanal drevet av sluseanlegget Skien sluse, en del av Telemarkskanalen, i Skien kommune i Telemark. Brua er 31 meter lang, og lengste spenn er 12 meter. Brua er med dette Norges minste klaffebro.
Sommerhaugen
Sommerhaugen (nordsamisk: Áhkočohkka, historisk også Akkučåkka) er et fjell i Lebesby kommune i Finnmark. Det ligger like nord for bygda Ifjord. Fjellet har en høyde på 402 meter over havet og er det høyeste av fjellene som ligger rundt indre del av Ifjorden.
Rhodambulyx
Rhodambulyx er en slekt av sommerfugler som tilhører familien svermere (Sphingidae).
Utseende
Store (vingespenn 90-120 millimeter), rødbrune til gråbrune svermere med spisse forvinger. Hannens antenner er noe kamformede. Kroppen er forholdsvis liten sammelignet med de store vingene. Forvingen har mer eller mindre tydelige, mørkere tverrbånd, ellers er de uten påfallende fargetegninger.
Levevis
Artene lever i fjellområder. Til tross for at de er store og oppsiktsvekkende synes svært lite å være kjent om biologien deres.
Utbredelse
Slekten er kjent fra Kina og det nordlige Thailand.
Seiling under Sommer-OL 2020 – Laser
Seiling under Sommer-OL 2020 – Laser ble arrangert i Enoshima Yacht Harbor fra 25. juli til 1. august 2021.
Bloodborne
Bloodborne (ブラッドボーン) er et actionrollespill utviklet av From Software og gitt ut av Sony Computer Entertainment verden over i mars 2015 for Playstation 4.
Gameplay
Spilleren er nødt til å ta seg gjennom forskjellige områder i den forfalne gotiske verdenen Yharnam, samtidig som han må slåss mot forskjellige motstandere. I tillegg må spilleren samle forskjellige typer gjenstander som har ulike bruksområder, samhandle med ikke-spillbare karakterer, og finne eventuelle snarveier man kan åpne. I begynnelsen av spillet lager spilleren sin egen karakter: Jegeren. Spilleren kan bestemme de grunnleggende detaljene til jegeren; kjønn, frisyre, navn og hudfarge, kroppsform, stemme eller øyenfarge er noen av alternativene spilleren kan tilpasse etter eget ønske.
Spilleren kan også velge en startklasse, som gir en grunnleggende bakgrunnshistorie for jegeren og setter spillerens start-attributter. Opprinnelsen beskriver karakterens fortid, men har ingen effekt på spillingen utover å endre statistikken man begynner med. En annen måte spilleren kan definere Jegeren på, er ved å velge hva slags brorskap de ønsker å være medlem av. Disse religiøse samfunnene, kjent som pakter har hvert sitt syn på Yharnams verden. Spilleren kan kjøpe nyttige gjenstander, som våpen, klær og forbruksvarer, eller oppgradere våpnene sine i et verksted. I motsetning til Yharnam og alle andre steder i spillet, regnes Hunter's Dream som helt trygg - fordi dette var eneste området i spillet som ikke har noen motstandere.
Bloodbornes verden er et omfattende kart, fullt av sammenhengende områder. Enkelte områder av Yharnam er ikke koblet til resten av områdene, og krever at spilleren bruker telepati for å komme seg dit. Å drepe motstandere gjør at spilleren kan få Blood Echoes som forebreder spillerens erfaringspoeng og valuta. Dersom spilleren dør blir alle Blood Echoes gå tapt der. Hvis spilleren kan nå dette punktet en gang til, kan de få dem tilbake. Men hvis spilleren dør før han rekker å få tak i sine tapte Blood Echoes, vil disse gå tapt for alltid. Noen ganger kan spillerens Blood Echoes bli tatt av en motstander, typisk identifisert av deres glødende blå øyne. Å beseire denne fienden gjør at spilleren kan få tilbake de tapte Blood Echoes.
Spilleren kan oppdage en rekke nyttige gjenstander gjemt over hele kartet, i tillegg til å plukke opp ting som blir mistet av motstandere. Gjenstander som er skjult i miljøet er blant annet motgift, som kan brukes til å kurere forgiftning. Eller Hunter-merker, som lar spilleren kjøpe forskjellige gjenstander i Hunter's Dream. Spillerens våpen kan også oppgraderes eller modifiseres ved å utstyre visse gjenstander som Blood Gems.
Handling
Bloodborne finner sted i Yharnam, en nedslitt gotisk by kjent for sine medisinske fremskritt rundt blod-behandling. Mange reisende har i årenes løp kommet til byen for å søke et middel for å kurere sine plager. Spillerens karakter reiser til Yharnam for å finne en kur, kjent som Paleblood, for en uspesifisert sykdom. Men ved ankomst til byen oppdages det at Yharnam er plaget med en endemisk sykdom som har forvandlet de fleste av innbyggerne til bestialske skapninger. Spilleren må navigere i Yharnams gater i løpet av The Hunt-natten og overvinne dens voldsomt forvirrede innbyggere og grufulle monster, for å stoppe kilden til pesten og unnslippe marerittet. For lenge siden begynte innbyggerne i Yharnam å tilbe eldgamle, eldre kosmiske vesener. Lærde fra College of Byrgenwerth oppdaget noe referert til som et «medium» i ruinene av en eldgammel, svært avansert sivilisasjon - og Yharnam ble bygget på toppen av disse ruinene. Det helbredende blodet Yharnam var kjent for, var også er kilden til pesten.
Kort tid etter ankomst til Yharnam finner spilleren sin første lykt, som, når den er tent, kan transportere spilleren til et område kalt Hunter's Dream. Spilleren møter også to ikke-spillbare karakterer: Gehrman, en eldre mann som bruker rullestol som gir råd. Samt en levende dukke i naturlig størrelse, som kan hjelpe spilleren med å komme seg videre i spillet. Når spilleren reiser gjennom Central Yharnam, ber en annen ikke-spiller karakter jegeren om å oppsøke Healing Church - på grunn av deres forbindelse til blod-tjenesten, som også er knyttet til pesten. Spilleren møter en annen jeger ved navn Father Gascoigne, som prøver å drepe spilleren for å hindre dem i å forvandle seg til et beist - men forvandles selv til et monster midtveis i konflikten.
Når Jegeren reiser gjennom Yharnam, blir spilleren dratt inn i Hunter's Nightmare, befolket av både beist og andre sprø jegere. Spilleren møter Simon the Harrowed Hunter, som forteller at marerittet fungerer som et fengsel for jegere som har bukket under for galskapen. Simon kan hjelpe spilleren videre gjennom resten av marerittet. Spilleren besøker først Nightmare Church, hvor de møter og dreper Ludwig the Holy Blade, nå et hestelignende beist kjent som Ludwig the Cursed. Spilleren kan også drepe grunnleggeren av Healing Church, Laurence the First Vicar, etter å ha funnet ham på et alter i Nightmare-versjonen av den store katedralen - nå forvandlet til et brennende Cleric Beast. Spilleren oppdager også ruinene etter en liten fisker-landsby som hadde blitt trukket inn i marerittet, og alle dens innbyggere er forvandlet til groteske fiskelignende monstre.
Viral vektor
Virale vektorer er et virus har blitt modifisert for å sette inn gener i celler. Denne prosessen kan utføres i levende organismer (in vivo) eller i en cellekultur (in vitro). Virus har utviklet spesielle molekylære mekanismer for å effektivt overføre sine gener til innsiden av cellen de infiserer, som man utnytter for å utføre den ønskede prosessen. Prosessen med å føre inn gener på denne måten kalles for transduksjon. Virale vektorer benyttes innen forskning på molekylærbiologi og funksjonell genomikk.
Vaksiner: Videre anvendes virale vektorer innen medisinsk behandling, samt for utvikling av vaksiner.
Molekylærbiologer benyttet denne teknikken først på 1970-tallet. Den amerikanske biokjemikeren Paul Berg brukte et modifisert SV40-virus med DNA fra bakteriofaget λ (lambda) for å infisere dyrkede nyreceller fra aper.
Øydebreen
Øydebreen er en 4,5 km lang og 17 km² stor isbre langt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Vasil'jevbreen i sør til Fredfonna i nord, og får i øst tilsig av sidebreen Pulkovobreen. Breen har forbindelse mot Austjøkulen i vest via det smale Isryggpasset. Den er en innlands forbindelsesbre mellom disse breene - sentralt plassert i Sørkapp Land. Grensen mot Fredfonna i nord er et høydedrag i forlengelsen av fjjellet Fredkollen (556 m).
Omkringliggende avgrensnende fjell omfatter fra nord og med klokken, Fredkollen (556 m), Pulkovobreen, Øydeknuten (455 m), Vasil'jevbreen, og videre i sørvest Gedenovfjellet (456 m) som en smal nord-sør fjellrygg langs hele vestsiden mot Austjøkulen, og videre helt i nordvest Isryggen (497 m) før Fredfonna starter nordover. Breen har ingen vesentlige morener.
Navnet betyr «den øde breen».
Joshua S. Horn
Joshua Samuel Horn (født i 1914 i London) var en britisk sosialist og kirurg. Fra 1954 bodde han i Kina. Horn deltok i oppbyggingen av det kinesiske helsevesenet i perioden etter den kinesiske revolusjonen og under kulturrevolusjonen. Etter 15 år i Maos Kina oppsummerte han sine erfaringer i boka Fei vekk alle skadedyr!
Bakgrunn
Han studerte medisin i England tidlig på 1930-tallet. Selv om han kom fra relativt enkle kår klarte han å finansiere og fullføre utdannelsen, - dels ved å arbeide ved siden av studiene. Influert av faren og den politiske stemningen i England på denne tiden meldte han seg inn i den sosialistiske medisinerforening. Da arbeidsløse i 1932 samlet seg i London under den store hungermarsjen stilte medlemmer i studentforeningen opp med førstehjelpstasjoner og medisinsk bistand. Med sin bokbaserte viten, manglende erfaring og haltende praksis var det ikke så mye de kunne bidra med i dette møtet med landets arbeiderklasse: «Selv om vi ikke ble til noen nytte for dem, tror jeg de hjalp oss», oppsummerte Horn i ettertid.
Lege
Som medisinerstudent utmerket han seg faglig, og ble etter endte studier foreleser ved Cambridge. En videre Cambridge-karriere var fristende, men til slutt bestemte han seg for å praktisere den medisin han hadde studert, og begynte på et hospital i London for å spesialisere seg innen kirurgi.
Sist i desember 1936 mønstret han på som skipslege på en båt i utenriksfart. Der fikk han snart erfare forskjellene ombord. Mens de britiske offiserene hadde hver sin dekkslugar, var den kinesiske besetningen stuet sammen i mannskapsrom akterut. Da skipet ankom Shanghai ble kontrasten enda større, mellom elendigheten blant de fattigste og livet i luksusbarene der en drink kostet mer enn en kinesisk arbeiders månedslønn.
Den andre verdenskrig ble bestemmende for de neste årene i Horns liv. Under Blitzen arbeidet han som kirurg i havneområdene i London. Deretter var han fire år i hæren, ble landsatt av amerikanske landingsfartøy i Normandie i 1944 og tjenestegjorde blant annet i Nederland.
Etter krigen etablerte han seg som kirurg i Birmingham, med familieliv og arbeid ved byens spesialsykehus for skadebehandling. Der ble han i syv år.
Virke i Kina
Men i Kina hadde kommunistene nå tatt over. Når det gjaldt helsevesen sto de overfor en formidabel oppgave. Det måtte bygges opp fra grunnen. Med sitt sosialistiske grunnsyn, sine kirurgerfaringer og et ønske om å utrette noe praktisk brøt Horn over tvert med livet i England. I 1954 reiste han med familien til Peking.
I Kina opplevde han hvordan det ble tatt krafttak for å bygge helsetjenester, samtidig som man snudde opp-ned på mange vedtatte sannheter. Under kulturrevolusjonen deltok han også da nettet av såkalte barfotleger ble etablert på landsbygda.
Etter 15 års arbeid i Kina skrev Horn boka Fei vekk alle skadedyr! med undertittelen «en engelsk kirurg i folkets Kina». Forordet var ved Edgar Snow. I England kom boka i 1969 med tittelen Away With All Pests. Den forelå i norsk utgave fire år etter, oversatt av Ebba Wergeland.
Susuz
Susuz er en by med 10 850 innbyggere (2016) i den tyrkiske provinsen Kars. Den ligger nord for Kars, sør for Ardahan og Çıldır, øst for Göle.
Verdenscupen i seiling 2020
Verdenscupen i seiling 2020 ble organisert av World Sailing og begynte i september 2019 i Enoshima og skulle blitt avsluttet i juni 2020 samme sted.
Kun to av fire regattaer fant sted. De to siste ble avlyst grunnet koronaviruspandemien.
Frank-Leo Eriksen
Frank-Leo Eriksen (født 27. juni 1953, død 17. april 2020) var en norsk forfatter, lege og alternativ behandler, bosatt i Klavestadhaugen i Østfold.
138. motoriserte infanteribrigade
138. motoriserte infanteribrigade (full betegnelse 138. Garde Krasnosel'sk Lenin orden motoriserte infanteribrigade) er en del av 6. kombinerte armé i Vestre militærdistrikt. I 2017 var brigaden forlagt til Kamenka i Vyborg region.
Inndeling
Brigaden er delt inn i disse underavdelingene:
K-3
Manøverelement
Ildstøtte
Stridsstøtte
Logistikk
I fredstid også:
I kilden er dette materiellet oppgitt:
Verdensserien i stuping 2020
Verdensserien i stuping 2020 ble organisert av FINA og begynte i februar 2020 i Montreal og skulle blitt avsluttet i slutten av mars i London.
Sesongen ble svært påvirket av koronaviruspandemien. FINA prøvde å flytte to av konkurransene til høsten, men til slutt ble kun etappen i Canada den eneste konkurransen i sesongen.
PICARD
PICARD er en satellitt dedikert til samtidige målinger av den absolutt totale og den spektrale irradiansen på, diameteren og formen på solen og å sondere solens indre ved helioseismologiske metoder. Målinger som hentes inn under oppdraget vil gjøre det mulig å studere variasjoner som en funksjon av solaktiviteten. PICARD ble skutt opp sammen med Prisma-sonden 15. juni 2010 fra Dombarovsky nær Yasny i Russland.
DS «St. Olaf»
'''DS «St. Olaf»''' er en hjuldamper bygget i 1851–52 av Marshall i North Shields, England for trafikk på «Vestvannene» (Bandak, Kviteseidvatnet og Flåvatn) i Skiensvassdraget. «St. Olaf» var det første dampskipet til å trafikkere disse innsjøene, og gikk i rute for Interessentskabet på Bandaksvand fra 1852 til 1876, da DS «Thelemarken» tok over ruta.
Mellom Dalen (Lastein) øverst i Bandak og Strengen nederst i Flåvatn ble steder som Lårdal (Triset), Bandaksli og Fjågesund betjent. Fra ca. 1862 også Kviteseid (Kyrkjebø), etter at trebrua ved sundet inn til Sundkilen (forløperen til Sundkil bru) fikk på plass en vippeinnretning på midten.
Historie
Mot slutten av 1840-årene begynte man å tenke på å sette igang dampbåttrafikk på Vestvannene, og spesielt etter at veien mellom Ulefoss og Strengen ble påbegynt i 1847 ble dette aktuelt. 7. juni 1851, en drøy måned etter at «Norsjøselskapet» ble stiftet, ble også et dampskipsselskap for trafikk på Vestvannene stiftet under navnet Interessentskabet på Bandaksvand. I oktober samme år ble et skip bestilt hos verftet Marshall i North Shields, England for 1600 pund. Skipet skulle være 100 fot langt, 15 fot bredt, og kunne frakte 50 passasjerer og 10 tonn last. Maskinen skulle yte 33 nhk.
Skipet ble bygget i løpet av vinteren 1851–52, og i mars 1852 ankom det Skien i deler på et seilskip. Delene ble fraktet over land til Fjærestrand, hvor de ble lastet over på to store prammer og trukket over Norsjø av DS «Statsraad Stang» den 7. april. Fra Ulefoss ble de transportert langs den nye veien til Saltevje, litt nedstrøms for Strengen, hvor de ble klinket sammen, ledet av to engelskmenn fra verftet.
2. juni 1852 ble skipet sjøsatt og døpt «St. Olaf». Etter sjøsettingen oppdaget man at skipet stakk noen fot dypere enn man hadde ventet, og man ble derfor nødt til å renske opp ytterligere mellom innsjøene før trafikken kunne starte. Første tur i rute mellom Strengen og Dalen foregikk den 17. juli. Den første sommeren gikk ruta fire ganger i uka. Denne sommeren hadde skipet grunnstøttinger både i Fjågesundstraumen og Strauman, men uten noen personskader eller større materielle skader.
I 1876 ble «St. Olaf» avløst av den propelldrevne DS «Thelemarken», og ble i 1877 satt i opplag. I 1880-årene ble den demontert og sendt i deler til Ulefoss for opphugging. Skipet var dermed ute av trafikk lenge før Bandak–Norsjøkanalen ble åpnet i 1892.
Parker Solar Probe
Den skal gjennomføre et syv års forskningsprogram som er planlagt å bringe den i en elliptisk bane fra Venus til solen, slik at den foretar gjentatte passasjer.
Malaysia under Vinter-OL 2018
Malaysia deltok med to utøvere under Vinter-OL 2018 i Pyeongchang i Sør-Korea i perioden 9. – 25. februar 2018. Dette er første gang Malaysia deltar i et vinter-OL.
30px|Alpine grener Alpine grener
Malaysia kvalifiserte én mannlig utøver.
30px|Kunstløp Kunstløp
Malaysia kvalifiserte én mannlig utøver.
Fekting under Asialekene 1990
Fekting under Asialekene 1990. Fekting var en av sportene under de ellevte Asialekene som ble arrangert i Beijing i Kina. Det var fjerde gangen som fekting var med på programmet i Asialekene. Det var i alt ti øvelser, seks for menn og fire for damer. Damene konkurrerte individuelt og i lagkonkurranse i florett og kårde. Mennene i lag og individuelt i kårde, sabel og florett
Selim
Selim er en by med 23 712 innbyggere (2016) i den tyrkiske provinsen Kars. Den ligger nordvest for Kağızman, nordøst for Kağızman, vest for Kars, og sør og øst for Göle.
9K35 Strela-10
9K35 Strela-10 (russisk: «Стрела-10», norsk: 'pil') er et mobilt bakke-til-luft-missil luftvern med visuell målfatning, infrarød målsøker, som blir benyttet mot mål på kort hold og lav høyde. «9K35» er betegnelsen benyttet hos GRAU. NATO-kallenavnet er SA-13 «Gopher».
Clayton J. Brukner
Clayton John Brukner (født 18. desember 1896 i Nebraska, død 26. desember 1977) var en amerikansk forretningsmann. Han var med og startet flyfabrikken Waco Aircraft Company, opprinnelig Weaver Aircraft Company, i 1919. Han ble i 1997 innlemmet i National Aviation Hall of Fame.
Villa (brus)
Villa (tidligere navn Villa Farris og Villa Champagnebrus) er en brus med fruktchampagnesmak, produsert av Ringnes.
Villa-flasken har bilde av bygningen Villa Farris, en danserestaurant og selskapslokale som lå i Larvik. Det brant ned i 1971.
Ringnes selger rundt fem millioner liter Villa i året, uten å markedsføre produktet noe særlig. Brusen ble først lansert på 1960-tallet, og het Villa Farris til 1990-tallet, da den fikk navnet Villa Champagne. I 2004 gjorde EU-regler at det ikke lenger var lov å bruke betegnelsen «champagnebrus», og Villa (og andre norske champagnebrustyper) gikk da bort fra å bruke dette i navnet.
I februar 2018 kom Villa i sukkerfri lettvariant, denne har blått tak på villaen på etiketten (i motsetning til vanlig Villa, som bruker rødt tak på etiketten).
Ardahan
Ardahan er en by med 41 939 innbyggere (2016) i den tyrkiske provinsen Ardahan. Den ligger nord for Göle, nordvest for Susuz, vest for Çıldır, sør for Hanak, og sørøst for Şavşat og Ardanuç.
Matematikk i middelalderens islam
Matematikk i middelalderens islam handler om utvikling av matematikk i løpet av Den muslimske gullalderen.
Greske matematikere hadde arbeidet lenge på å utvikle matematikken, blant annet Aristotles, Euler og Arkimedes, selv om arabiske matematikere også på sin side bidro i utvikling av matematikk. Blant annet ble titallsystemet gjort fullkommen ved å inkludere desimaltall. Det var et omfattende bidrag i emnet algebra (beskrevet i boken The Compendious Book on Calculation by Completion and Balancing  av matematikkens far, den persiske matematikeren Al-Khwarizmi). Boken inkluderer også bidrag innen emner av geometri og trigonometri. Selv om Evklid og Diofant kom med mulige fremgangsmåter til å regne ut andregradsligninger, var det den persiske matematikeren Al-Khwarizmi som 150 år senere, i det 9. århundre, kom med fullstendige fremgangsmåter til å regne ut andregradsligninger i sin bok Al-jabr wa’l muqabalah som inneholdt en oversikt over løsning av alle typer andregradsligninger med positive røtter. I tilfeller med to positive røtter er begge oppgitt. Også betydningen av fortegnet til diskriminanten er omtalt. Navnet algebra er en omforming av første ordet al-jabr i tittelen på dette viktige verket, som innførte en ny systematikk i studiet av ligninger.
Cholini
Cholini er en gruppe av snutebiller.
Utseende
Middelsstore, gjerne nokså brede, kraftige snutebiller med nokså lang snute, ofte mørke med hvite eller gule tegninger.
Levevis
I alle fall noen av artene er knyttet til palmer.
Utbredelse
Gruppen er utbredt i den neotropiske økosonen, nord til Arizona.
Systematisk inndeling
thumb|300px| Homalinotus colossus thumb|300px| Rhinastus sternicornis
Desvres
Desvres er en kommune i departmentet Pas-de-Calais i Nord-Frankrike. Den er en markedsby, kjent for sin fajanse og keramikk.
I 1999 hadde kommunen 5 260 innbyggere.
Verdenscupen i volleyball for kvinner
Verdenscupen i volleyball for kvinner ble arrangert første gang i 1973 i Uruguay, og arrangeres hvert fjerde år.
Mesterskapet blir arrangert av FIVB.
Çıldır
Çıldır er en by med 9 539 innbyggere (2016) i den tyrkiske provinsen Ardahan. Den ligger nord for Susuz, nordvest for Arpaçay, vest for Çıldır, sør for Georgia, øst for Ardahan, og sørøst for Damal og Hanak.
Sarıkamış
Sarıkamış (kurdisk: Qamuşan, armensk: Սարիղամիշ /Sarighamish) er en ny og et fylke i provinsen Kars i Øst-Anatolia nordøst i Tyrkia. Sarıkamış ligger sørvest i provinsen nær provinsene Erzurum og Ağrı. Den ligger nord for Eleşkirt, nordøst for Horasan, vest for Kağızman, sørvest for Selim, og sørøst for Şenkaya.
Fylket Sarıkamış har 50.950 innbyggere, byen har 19.691 (pr. 2011).
Sarıkamış ble under den russisk-osmanske krig (1877–1878) okkupert av russiske styrker og forble helt til freden i Brest-Litovsk i 1918 under russisk herredømme. Under første verdenskrig stod fra 22. desember 1914 til 15. januar 1915 slaget ved Sarıkamış her.
Camilla Mørk Røstvik
Camilla Mørk Røstvik er en norsk kunsthistoriker og akademiker. Hun er født i Stavanger og var elev ved Stavanger katedralskole.
Utdanning
Røstvik har en bachelorgrad i kunsthistorie fra Universitetet i Oslo. Hun har en mastergrad i kunsthistorie fra University of Manchester, og en doktorgrad i kunsthistorie fra University of Manchester.
Arbeid
Røstvik har arbeidet ved University of St Andrews, University of Leeds, og University of Aberdeen. Røstviks bok, Cash Flow: The Businesses of Menstruation, var publisert på UCL Press i 2022. Hun skriver på engelsk og norsk. Røstvik er styremedlem av Society for Menstrual Cycle Research, og leder Menstruation Research Network UK.
Hun er (per 2022) førsteamanuensis i historie ved Universitetet i Agder.
Göle
Göle er en by med 25 679 innbyggere (2016) i den tyrkiske provinsen Ardahan. Den ligger nord for Selim, nordøst for Şenkaya, vest for Susuz, og sør for Ardahan.
Eaštorjohka
Eaštorjohka (nordsamisk, historisk også Æšturjåkka) er ei elv i Lebesby kommune i Finnmark. Den er ei sideelv til Langfjordelva og er 16,0 kilometer lang. Elva har utspring fra noen små tjern langt inne på Ifjordfjellet, rundt 15 kilometer sørøst for Ifjord. Den renner i nordlig retning gjennom en vid og åpen dal. Eaštorjohka løper sammen med Storelva og danner Langfjordelva rundt 20 kilometer sør-sørvest for Laggo.
Fylkesvei 98 krysser elva ved Eaštorjávri.
Eaštorjohka er en del av Langfjordvassdraget, som ble vernet mot kraftutbygging i Verneplan II for vassdrag i 1980.
Carlos Gonçalo das Neves
Carlos Gonçalo das Neves er en norsk-portugisisk veterinær med doktorgrad i virologi og vilthelse. Han er fra 1. november 2022 sjefsforsker (Chief Scientist) i EU-byrået Den europeiske myndighet for næringsmiddeltrygghet, EFSA. Han har tidligere arbeidet ved Universitetet i Tromsø og vært forsknings- og internasjonaliseringsdirektør ved Veterinærinstituttet. Han er utdannet veterinær fra Portugal og har doktorgrad fra Veterinærhøgskolen, NMBU
Strange Fruit (album)
Strange Fruit er et studioalbum med Ike Turner som ble gitt ut i 1972. Albumet ble spilt inn i Bolic Sound i Inglewood i California i oktober 1971.
Sporliste
Side 1:
Side 2:
Afroclanis
Afroclanis er en slekt av sommerfugler som tilhører familien svermere (Sphingidae).
Mimolema
Levevis
I likhet med de fleste andre bladbiller lever disse artene på planter.
Utbredelse
Slekten er kjent fra Afrika.
Afroclanis
Utbredelse
Slekten er utbredt i det sørlige og østlige Afrika.
Victoria Woodhull
Victoria California Woodhull (født Claflin 23. september 1838 i Homer, Ohio, død 9. juni 1927 i Bredon, Wychavon District, Worcestershire, England) var en amerikansk suffragist, skribent, redaktør og politiker. Hun var i 1872 den første kvinne som gikk til valg for å bli USAs president. Woodhull talte for kvinners rett til å bestemme over sitt kjærlighetsliv uten innblanding fra staten (Free Love Movement).
Liv og virke
Victoria giftet seg i en alder av 15 år (1853) med Canning Woodhull. Paret fikk to barn, men skilte seg i 1864. Victoria Woodhull og hennes søster Tennessee Celeste Claflin, var involvert i spritistbevegelsen. Victoria ble et populært medium, og de to søstrene reiste rundt og underholdt med sin spiritisme. Victoria giftet seg i 1866 oberst James H. Blood som introduserte henne til ulike reformbevegelser.
Victoria Woodhull og søsteren Tennessee møtte industrimannen Cornelius Vanderbilt som var interessert i spiritisme. Han antas å ha finansiert søstrenes aksjemeglervirksomhet. De ble de to første kvinner i USA som hadde sin egen bank på Wall Street.